Diari Oficial de la Generalitat Valenciana


Sumari del DOGV 3717, del 27-03-2000 (2000/1958)

Aprovació del projecte d'urbanització i el programa d'actuació integrada per al desenvolupament de la unitat d'execució A-5 del sòl urbà del PGOU.
--------------------------------------------------------------------------------------------------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1958


Organisme emissor
:   Ajuntament de Borriana

Tipus de document
:   Anunci

Aprovació del projecte d'urbanització i el programa d'actuació integrada per al desenvolupament de la unitat d'execució A-5 del sòl urbà del PGOU. [2000/X1958]
  
L'Ajuntament de Burriana, en sessió plenària realitzada el dia 3 de juny de 1999, va adoptar acord amb part dispositiva del següent tenor literal:
  
"Primer
  
Aprovar el projecte d'urbanització i el programa d'actuació integrada per al desenvolupament de la unitat d'execució A-5 del sòl urbà del Pla General d'Ordenació Urbana vigent amb les següents modificacions parcials que s'inclouen de conformitat amb el que estableix l'art. 47.1 de la Llei 6/1994, de la Generalitat Valenciana:
  
1. En relació amb el conveni urbanístic
  
- En l'estipulació segona s'ha d'afegir que l'urbanitzador ha de procedir a la legalització de totes les instal·lacions davant dels organismes oficials competents i entregarà en l'ajuntament una còpia de cada projecte, certificats i butlletins d'instal·lador autoritzat. Aquests dos últims diligenciats per l'organisme oficial corresponent.
  
- En l'estipulació vuitena, apartat D), s'ha d'expressar que la retaxació de càrregues per exigències d'una companyia de serveis únicament és procedent quan els canvis respecte de les previsions del Projecte d'Urbanització es referisquen a aspectes que s'hagen formalitzat per escrit prèviament a l'aprovació d'aqueix Projecte.
  
En el mateix apartat, respecte a les "...unitats del projecte d'urbanització...", s'ha de completar que "Si fa al cas, competeix a l'Ajuntament de Burriana modificar les unitats del projecte d'urbanització que no menyscapten la qualitat de les obres".
  
- En l'estipulació onzena, apartat B), s'ha de referir els terminis de resolució per l'administració als fixats en l'article 79 LRAU.
  
 2. En relació amb la proposta economicofinancera
  
- S'ha d'afegir un paràgraf a l'apartat A.6, en què es faça constar que "Serà en el projecte de reparcel·lació on es fixe, de manera justificada, el preu unitari de les compensacions en metàl·lic per diferències d'adjudicació".
  
Així mateix, el termini de deu dies que es concedeix als propietaris per a optar per la retribució en terrenys s'ha de comptar a partir del moment en que cada propietari siga notificat de l'acord plenari d'aprovació i adjudicació del Programa, i no des que l'acord s'adopte.
  
- L'apartat A.7 ha de quedar redactat així: "...les quotes d'urbanització corresponents als propietaris que no hagen manifestat el seu desig de retribuir en terrenys a l'urbanitzador i que posseïsquen parcel·les que resulten directament o indirectament afectades per les obres que s'han de realitzar en els sis mesos següents, atorgant-se ...".
  
- Quant que l'urbanitzador proposa la retribució en metàl·lic, no pertoca l'al·lusió a la prestació d'avals pels propietaris, regulada en l'article 71.3 LRAU. D'aquesta manera, s'ha de suprimir l'apartat A.9.
  
- En l'apartat A.11, relatiu a saldos deutors del compte de liquidació provisional, s'ha d'excloure aquells propietaris que paguen en metàl·lic les càrregues d'urbanització.
  
- En l'apartat B.1.a), s'ha de fer constar que en els costos d'urbanització s'inclouen els relatius al control de qualitat.
  
- En l'apartat C., l'urbanitzador s'ha de comprometre, que no reservar, a contractar amb empresa constructora amb classificació suficient per a contractar amb l'administració.
  
3. En relació amb el projecte d'urbanització
  
- Prèviament a la firma del conveni, s'ha de presentar dos exemplars del projecte d'urbanització visat pel col·legi professional corresponent.
  
- Respecte dels preus proposats en el projecte d'urbanització, d'acord amb l'article 67.4 LRAU, amb motiu d'incidències sobrevingudes en la seua execució material, si es manifesten discrepàncies, l'administració ha de resoldre amb el previ dictamen arbitral de perits independents designats a aquest efecte, amb les conseqüències i excepcions que en el mateix article es preveuen.
  
4. En relació amb l'execució del projecte d'urbanització
  
- Prèviament a l'inici de les obres, l'urbanitzador ha de designar els tècnics superior i de grau mitjà que han d'assumir la direcció de l'obra. Aquests han de ser responsables de la realització i coordinació de les obres i han d'actuar d'enllaç amb els serveis tècnics municipals, a aquests efectes.
  
- En l'execució del projecte cal atenir-se a les indicacions i supervisió del servei tècnic municipal.
  
- Són aplicables les disposicions relatives al replantejament, control i recepció de les obres establides en la legislació de contractes de l'Estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la documentació gràfica com de l'escrita, i de la informació de l'obra realment realitzada.
  
- Les certificacions d'obra i, en particular, la de liquidació, les ha de visar el servei tècnic municipal.
  
Segon
  
Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Tercer
  
Remetre a l'agent urbanitzador els escrits presentats pel senyor Juan Vicente Vernia Dosdà i pel senyor Manuel Amiguet Boix als efectes de ser, si s'escau, tinguts en compte en la redacció del projecte de reparcel·lació que corresponga.
  
Quart
  
Adjudicar a l'Agrupació d'Interés Urbanístic Unitat d'execució A-5, representada pel senyor Gustavo Ferrada Chordà, l'execució del programa d'actuació integrada per al desenvolupament de la unitat d'execució A-5 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades i amb les modificacions que figuren en el punt dispositiu primer d'aquest acord, i condicionar l'adjudicació al depòsit de la garantia que s'expressarà i a la subscripció del conveni urbanístic, així com a la seua inscripció en el Registre de Programes i Agrupacions d'Interés Urbanístic.
  
 Cinqué
  
Requerir a l'Agrupació d'Interés Urbanístic Unitat d'execució A-5, perquè deposite en la Tresoreria municipal la fiança o garantia de 3.816.234 PTA (7% cost d'urbanització) en el termini de 15 dies, i perquè, en el termini de 30 dies, subscriga el conveni urbanístic proposat, amb les modificacions que s'arrepleguen en l'apartat primer d'aquesta part dispositiva.
  
Sisé
  
Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la LRAU.
  
 Seté Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Vuité
  
Publicar l'aprovació del programa en el Butlletí Oficial de la Província, i del projecte d'urbanització de la unitat d'execució A-5 en el Diari Oficial de la Generalitat Valenciana, tal i com disposen els articles 59.4 i 34 de la Llei 6/1994, de 15 de novembre.
  
 Nové
  
Notificar aquest acord als propietaris, comunicant-los que, segons el tenor de l'apartat A.6 del conveni urbanístic, poden optar per retribuir a l'urbanitzador en terrenys, sempre que se sol·licite dins dels 10 dies següents a la recepció d'aquest document.
  
 A aquest efecte, l'urbanitzador fixa un valor inicial del m2 de terreny de 4.500 pessetes.
  
 Deu
  
Contra el present acord, que posa fi a la via administrativa, poden els interessats interposar en el termini d'un mes recurs potestatiu de reposició, o, en el termini de dos mesos comptadors a partir de l'endemà del dia de recepció d'aquesta notificació, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol. Tot això sense perjudici que puga vostè utilitzar uns altres recursos si ho estimara oportú".
  
Cosa que es fa pública perquè en prengueu coneixement.
  
Burriana, 10 de novembre de 1999.- L'alcalde: Alfonso Ferrada Gómez.
  
 Ajuntament de Paterna